Den Vest-Sjællandske Avis, 1823-07-15
Det bekræftes: at nogle Officere ville have optaget Kongen i Sevilla og ført ham paa et Dampskib ned af Guadalqvivir for at overlevere ham til den Franske Escadre; men da de Cortes fik Efterretning derom, saa skyndte de sig med at lade Kongen afreise, og løde ham afgaae til Lands. – De Cortes vare den 18de forsamlede i Cadix; 110 Medlemmer vare tilstæde. De aabnede deres Møder med at erklære at det af dem oprettede Regentskab havde gjort sig vel fortient af Fædrenelandet, hvorpaa de fortsatte deres Forhandlinger som sædvanligen. Den Engelske Minister ACourt forventer som man veed sine nye Jnstructioner i Sevilla; men man veed ikke hvorledes disse ville blive. Jmidlertid tale nogle Franske Blade om at han allerede skal være afreist til Cadix. De Franske haabe, at de snart skulle belvinge denne Stad da de holde den indsluttet med deres Flaade fra Søesiden, og Generalerne Bourdesoult og Bourmont skulle giøre det samme fra Landsiden. Man har faaet nye officielle Rapporter fra den sidste af disse Generaler, hvori berettes: at hans Tropper have forfulgt de Spanske Constitutionelle Tropper som søgte at indskibe sig til Cadix. Rytteriet og Jnfanteriet havde et saadant Forspring, at de Franske kunde ikke naae dem, saa at de indskibede sig uforstyrret; men Oberste Hautesenille naaede med 200 Dragoner Artilleriet just som det skulde indskibe sig, og bemægtigede sig 11 Kanoner med Tilbehør, imedens Artilleristerne reddede sig i Baadene, og opplantede derpaa en Kanon, hvorved de tvang Baadene til at udlevere 9 Kanoner, som allerede vare blevne indskibede. – Det Rygte at Hertugen af Angouleme vil forlade Spanien er ugrundet. Tilstanden i det ulykkelige Madrid som i hele Spanien skal være høist sørgelig; Angivelser følger paa Angivelser; mange Personer blive arresterede. Pøbelen søger at hævne sig paa de Personer, som ere Constitutionen hengivne. J Lo grono er 10 Liberale blevne dræbte. J Madrid har Corregidoren udstædet en Formaning for at beroelige Folket, hvori han opfordrer det taalmodig at oppebie Regentskabets Decreter, som lade forhaabe, at Kongen snart skal blive befriet og forestiller, som han siger, de skadelige Følger som Folkebevægelser kunne have i det Øieblik, da Hovedstaden er besat af vore Befriere, som ikke forstaae vort Sprog; han slutter med at anmelde at ethvert tumultuarisk Sammenløb skal blive adsplittet af den bevæbnede Magt; da Folket giorde Mine til at ville udplyndre endeel rige Kiøbmænds Huse, saa har man seet sig nødt til at kalde de faae Tropper tilbage som vare udmarscherede under General Qvesades Commando for at forstærke Bessieres og der foregaae nu bestandige Arrestationer. Man vil endog vide, at man har forsikkret sig Greven af Onathes, Fyrsten af Anglonas, og andre Grandes Personer. Man siger: at de Grandes selv skulle ikke være ganske enige, da nogle ville have, at Kongen skal erholde sin uindskrænkede Magt tilbage og andre, at forskiellige Kongeriger, og Provinser skulle erholde deres Forrettigheder igien, hvorved den Kongl. Magt bliver betydelig svækket. – Mange af Spaniens Store have sendt en Adresse til Hertugen af Angouleme i Anledning af den Maade, hvorpaa Kongen var bleven behandlet i Sevilla, og tilbudt deres Formue og personlige Biestand for at befrie Kongen.